A kezdetektől fogva tanítottam a katolikus iskolában , akkor a felsős kisegítő tagozaton, ahol átlagosan 14-15 tanuló járt az osztályba. Rendkívül érzékeny, sérült, szeretetigényes gyerekek voltak, akiket önbecsülésre és önállóságra kellett tanítanunk . Ezt segítette a katolikus iskola szellemisége, gyerekközpontúsága, a reggeli áhítatok, a közös szentmisék, ahol kulturáltan viselkedtek és szerettek járni. A mai napig örömmel találkozom velük, rendkívül ragaszkodóak és tisztelettudóak. Jó érzéssel gondolok vissza az ott töltött évekre, és a mai napig is elég sokszor meglátogatom a volt alma mátert és a kollégáimat.

Siklós, 2016. 03.04. Borsosné Mehring Magdolna